rejauldu/bengali-wikipedia huggingface dataset:
বিলি ক্লিফোর্ড গিলমোর (; জন্ম: ১১ জুন ২০০১; বিলি গিলমোর নামে সুপরিচিত) হলেন একজন স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রাইটন অ্যান্ড হোভ আলবিয়ন এবং স্কটল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৫ সালে, গিলমোর স্কটল্যান্ড অনূর্ধ্ব-১৫ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত স্কটল্যান্ডের বয়সভিত্তিক দলের হয়ে খেলার পর, তিনি ২০২১ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ২৫ ম্যাচে ১টি গোল করেছেন।  প্রারম্ভিক জীবন বিলি ক্লিফোর্ড গিলমোর ২০০১ সালের ১১ই জুন তারিখে স্কটল্যান্ডের নর্থ আয়ারশায়ারে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গিলমোর স্কটল্যান্ড অনূর্ধ্ব-১৫, স্কটল্যান্ড অনূর্ধ্ব-১৬, স্কটল্যান্ড অনূর্ধ্ব-১৭, স্কটল্যান্ড অনূর্ধ্ব-১৯ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০১৫ সালে তিনি স্কটল্যান্ড অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ডের বয়সভিত্তিক দলের হয়ে তিনি প্রায় ৬ বছরে ২৮ ম্যাচে অংশগ্রহণ করে ৬টি গোল করেছেন।  ২০২১ সালের ২রা জুন তারিখে, ১৯ বছর, ১১ মাস ও ২২ দিন বয়সে, ডান পায়ে ফুটবল খেলায় পারদর্শী গিলমোর নেদারল্যান্ডসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। উক্ত ম্যাচের ৮১তম মিনিটে মধ্যমাঠের খেলোয়াড় ডেভিড টার্নবুলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি নেদারল্যান্ডস ২–২ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে গিলমোর সর্বমোট ১০ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর, ৪ মাস ও ১৫ দিন পর, স্কটল্যান্ডের জার্সি গায়ে প্রথম গোলটি করেছেন; ২০২৩ সালের ১৭ই অক্টোবর তারিখে, ফ্রান্সের বিরুদ্ধে ম্যাচের ১১তম মিনিটে স্কটল্যান্ডের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল স্কটল্যান্ড  ২০২১  ১০  ০ ২০২২  ৬  ০ ২০২৩  ৭  ১ ২০২৪  ২  ০ সর্বমোট  ২৫  ১  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটল্যান্ডীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:স্কটল্যান্ডের আন্তর্জাতিক যুব ফুটবলার বিষয়শ্রেণী:স্কটল্যান্ডের অনূর্ধ্ব-১৭ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-১৯ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:স্কটল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:নরিচ সিটি ফুটবল ক্লাবের খেলোয়াড় বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:রেঞ্জার্স ফুটবল ক্লাবের খেলোয়াড়
অদ্বৈতা মঞ্চ নামে পরিচিত, যাঁর জন্ম নাম কৃতি শেঠি, তিনি হলেন একজন ভারতীয় অভিনেত্রী। তিনি মূলত তামিল ভাষার চলচ্চিত্রে অভিনয় করেন। তিনি পাণ্ডিয়া নাডু (২০১৩), মাঙ্গা (২০১৫), আঝাগরসামিয়ান কুথিরাই (২০১১) ইত্যাদি চলচ্চিত্রে অভিনয়ের জন্য সুপরিচিত। তিনি নিজের নাম পরিবর্তন করে চলচ্চিত্র জগতে প্রবেশ করেন। পরে তিনি তামিল চলচ্চিত্র স্নেহাবিন কাধালারকালের মুক্তির সময় তাঁর আসল নামে ফিরে যাওয়ার সিদ্ধান্ত নেন।   কর্মজীবন  অদ্বৈতার একটি ভরতনাট্যম পরিবেশনার সময়, থিয়েটার পরিচালক জয় তীর্থ লক্ষ্য করেন যে নৃত্যরতা অভিনেত্রী খুবই প্রতিভাবান। তিনি তাঁকে সমস্তি সানডে স্কুল অফ ড্রামায় যোগদানের জন্য রাজি করান। ফলস্বরূপ, অদ্বৈতা নাটকে একটি ডিপ্লোমা কোর্স করেন এবং 'প্রীতি' নামে একটি নাটকে অভিনয় করেন। পরে তিনি 'সদরমে' নাটকে প্রধান চরিত্রে অভিনয় করার সুযোগ পান, যেটি কর্ণাটক রাজ্য জুড়ে পরিবেশিত হয়েছিল। অদ্বৈতা পরিচালক সুনীল কুমার দেশাইয়ের সাথে সহযোগিতা করেন এবং কন্নড় ছবি সারিগামা-তে প্রধান ভূমিকায় অভিনয় করেন। একই সময়ে, তামিল চলচ্চিত্র জগতের মুরলির সাথে তাঁর পরিচয় হয়, মুরলি তাঁকে স্বামী পরিচালিত সাগক্কাল ছবিতে প্রধান চরিত্রে অভিনয় করার সুযোগ দেন। এরপর অদ্বৈতা সুসেনথিরানের আঝাগরসামিয়ান কুথিরাই (২০১১) ছবিতে ইনিগো প্রভাকরণের সাথে অভিনয় করেন, যেটি সমালোচকদের দ্বারা প্রশংসিত হয়। পরের বছর তিনি আরেকটি স্বল্প পরিচিত তামিল ছবি কোন্দান কোডুথান -এ অভিনয় করেন।  ২০১৩ সালে, স্নেহাবিন কাধালারকাল মুক্তির সময় তিনি তাঁর পর্দার নাম অদ্বৈতা থেকে পরিবর্তন করে তাঁর আসল নাম কৃতি-তে ফিরে আসেন। তিনি উল্লেখ করেছিলেন যে অদ্বৈতা নামটি সংখ্যাতাত্ত্বিক কারণে বেছে নেওয়া হয়েছিল, এইসঙ্গে তিনি বলেছিলেন লোকেরা যেভাবে নামটি উচ্চারণ করে তা তাঁর পছন্দ হয়নি।   চলচ্চিত্র তালিকা  বছর চলচ্চিত্র ভূমিকা মন্তব্য ২০০৯ সারিগামা কন্নড় চলচ্চিত্র ২০১১ আঝাগরসামিয়ান কুথিরাই দেবী ২০১১ সাগক্কাল দেবসেনা ২০১২ কোন্দান কোডুথান সেবান্দি ২০১৩ পাণ্ডিয়া নাডু আমুধা ২০১৪ স্নেহাবিন কাধালারকাল স্নেহা ২০১৫ মাঙ্গা জোশিথা   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জীবিত ব্যক্তি
গ্যাব্রিয়েলা মিহালচিনোভা মার্সিনকোভা (জন্ম ২ এপ্রিল ১৯৮৮) একজন স্লোভাক মঞ্চ, চলচ্চিত্র ও টেলিভিশন অভিনেত্রী।  গ্যাব্রিয়েলা মারসিনকোভা ২ এপ্রিল ১৯৮৮ সালে প্রেসোভে জন্মগ্রহণ করেন।  তিনি ব্রাতিস্লাভা একাডেমি অফ পারফর্মিং আর্টস এ অভিনয় নিয়ে পড়াশোনা করেছেন।  স্নাতক হওয়ার পর, তিনি অ্যারেনা থিয়েটার, স্লোভাক ন্যাশনাল থিয়েটার এবং আন্দ্রেজ বাগার থিয়েটারে বেশ কয়েকটি নাটকে অভিনয় করেন।  ২০২০ সালে তিনি স্লোভাকিয়ায় "ইয়ার অফ থিয়েটার" প্রচারণার প্রিয়মুখ ছিলেন।   বড় পর্দায়, তিনি ফার্নান্দো মেইরেলেসের চলচ্চিত্র ৩৬০ (২০১৩) এবং অস্ট্রীয় হাস্যরসাত্মক লোমহর্ষক চলচ্চিত্র অ্যাটাক অব দ্য লেডারহোসেন জোম্বিস (২০১৬) এ অভিনয় করেছেন।    তিনি ডক্টর মার্টিন (২০১৫) এবং ভেদমা (২০২৩) সহ বেশ কয়েকটি টিভি ধারাবাহিকে অভিনয় করেছেন।   মার্সিনকোভা সেরা নতুন অভিনেত্রী বিভাগে ওটিও পুরস্কারের জন্য মনোনীত হয়েছিলেন।  ২০১৬ সালে, তিনি লেটস ড্যান্স শোতে প্রতিযোগীতা করেন এবং রানার আপ নির্বাচিত হন।    ব্যক্তিগত জীবন  ২০১৫ সালে মার্সিনকোভা গায়ক মার্টিন মিচালচিনকে বিয়ে করেন। তাদের দুটি সন্তান রয়েছে।    তথ্যসূত্র   বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর স্লোভাক অভিনেত্রী বিষয়শ্রেণী:স্লোভাক মঞ্চ অভিনেত্রী বিষয়শ্রেণী:স্লোভাক টেলিভিশন অভিনেত্রী বিষয়শ্রেণী:স্লোভাক চলচ্চিত্র অভিনেত্রী
আদমি একটি বলিউড নির্মিত হিন্দি অ্যাকশনধর্মী চলচ্চিত্র। এই চলচ্চিত্রটি ১৯৯৩ সালে আর্শাদ খানের পরিচালনায় প্রকাশিত হয়। সুরকার ছিলেন যতীন-ললিত।   কাহিনী  তরুন বিজয় শ্রীবাস্তব ত্রিকালের বিস্ফোরক তৈরির কারখানায় কাজ করে। সে মার্শাল আর্ট শিক্ষক হিসেবে একটি ক্লাবেও যায় অবসরে। তার বাড়িতে বাবা মিঃ মোহনলাল, মা ও ভাই থাকেন যারা একটি রেস্তোরা চালান। একদিন রেখা সাক্সেনার সাথে তার আলাপ ও প্রেম হয়। তাদের বিয়ে ঠিক হলে নিমন্ত্রণ কর‍তে বিজয়ের পিতা পুত্রের কর্মস্থলে যান। সেখানে তিনি হঠাৎ দেখতে পান বিজয়ের অফিস কর্তা ত্রিকাল অস্ত্র শস্ত্র ও গোলাবারুদের চোরাকারবার জড়িত। ত্রিকাল বুঝতে পারে বিজয়ের পিতা তার দেশবিরোধী কর্মকাণ্ডের কথা জেনে ফেলেছে। সে বিজয়ের পুরো পরিবারকে বোমাতে উড়িয়ে দেয় গুন্ডাদের সাহায্য। বিজয় বুঝতে পারেনা এই হত্যাকাণ্ডে কাদের হাত ছিল কিন্তু বিস্ফোরক কারখানাতে কাজ করার দরুন পুলিশ তাকে সন্দেহ করে। আদলতে তার হয়ে লড়াই করেন রেখার পিতা উকিল সাক্সেনা। কিন্তু পাঁচ বছরের জেল হয় বিজয়ের। জেলার শমশের সিং ও ডিসিপি দেশমুখ বিজয়কে বলে একজন ডন সারা শহরে বিস্ফোরন ঘটাচ্ছে, তার ছেলেকে কিডন্যাপ করে আনলে তাকে জব্দ করা যাবে ও বিজয় সরকারকে সাহায্য করলে তার সাজা কম করে দেওয়া যেতে পারে। জেলারের সাহায্যে বিজয় গোপনে জেল থেকে বেরোয় ও দীপক নামের একটি ছেলেকে অপহরণ করে রেখার সাহায্য। দীপক আসলে কোনো ডনের পুত্র নয় বরং হীরালালের ছেলে যাকে ত্রিকাল অন্যায়ভাবে ফাঁসিয়েছিল। হীরালালের কাছে প্রমাণ ছিল ত্রিকাল সরকারি কাজের বরাতের আড়ালে দেশবিরোধী চক্রান্তে লিপ্ত। বিজয় নিজের ভুল বুঝতে পারে ও জেলার সমশের কে খুন করে পালায়। ইতোমধ্যে শহরে ক্রমাগত বিস্ফারণ ও সন্ত্রাসের রাজত্ব দমন কর‍তে আসেন আই জি প্রতাপ সিং। তিনি তদন্ত করে বুঝতে পারেন ত্রিকাল ও তার জামাই মন্ত্রী ডিপি সিং সন্ত্রাসবাদী কাজের সাথে যুক্ত। তারাই বিজয়কে চক্তান্ত করে ফাঁসিয়েছে। বিজয় জেল থেকে বেরিয়ে ডিপি দেশমুখ ও ত্রিকালের গুন্ডাদের খুন করতে থাকে। তাকে ধরার আগেই ত্রিকালের কারখানা, ঘাঁটি ধ্বংস করে দেয়। ত্রিকাল, হীরালাল ও তার স্ত্রীকে খুন করলেও দীপক বেঁচে যায়। আই জি তাকে হাসপাতালে পাঠান। স্বাধীনতা দিবসের দিন ত্রিকাল ও ডিপি সিং এর মুখোমুখি হয় বিজয়।   অভিনয়   মিঠুন চক্রবর্তী - বিজয় শ্রীবাস্তব  গৌতমী - রেখা সাক্সেনা  পরেশ রাওয়াল - ডিপি সিং  গুলশান গ্রোভার - ডেপুটি কমিশনার দেশমুখ  শক্তি কাপুর - আই জি প্রতাপ সিং  দিব্যা ভারতী - শর্মিলা  অজিত খান - ত্রিকাল  দিলীপ তাহিল - জেলার শমসের  রাজা মুরাদ - হীরালাল  হরিশ কুমার - দীপক  অর্জুন - ত্রিকালের গুন্ডা  বব ক্রিস্টো - বিদেশী অস্ত্রব্যবসায়ী  ম্যাক মোহন - ডিপি সিং এর সহকারী  তেজ সপ্রু - ত্রিকালের গুন্ডা   সঙ্গীত  #TitleSinger(s)1"ধক ধক দিল মেরা"কুমার শানু, কবিতা কৃষ্ণমূর্তি2"দিল তেরে নাম সে"কুমার শানু, কবিতা কৃষ্ণমূর্তি3"ডিংগোরা ডিংগোরা"কবিতা কৃষ্ণমূর্তি4"আই ওয়ান লাভ ফোর"মহম্মদ আজিজ, উদিত নারায়ণ, সুজাতা গোস্বামী5"জান সে বড়কর"কুমার শানু, সাধনা সরগম6"ম্যাঁয় আশিক হুঁ"জলি মুখার্জী, কবিতা কৃষ্ণমূর্তি   তথ্যসূত্র   বিষয়শ্রেণী:ভারতীয় চলচ্চিত্র বিষয়শ্রেণী:যতীন-ললিত সুরারোপিত চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:উদগমণ্ডলমে ধারণকৃত চলচ্চিত্র বিষয়শ্রেণী:১৯৯৩-এর চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র
পাকিস্তান পুরুষ ক্রিকেট দল ২০২৩ সালের আগস্ট মাসে আফগানিস্তানের বিপক্ষে তিনটি একদিনের আন্তর্জাতিক (ওডিআই) ম্যাচ খেলার জন্য শ্রীলঙ্কা সফর করে। সিরিজটি উভয় দলের জন্য ২০২৩ পুরুষ এশিয়া কাপ টুর্নামেন্টের প্রস্তুতি হিসেবে গণ্য হয়। ২০২৩ সালের জুলাই মাসে সিরিজের সূচি নিশ্চিত করা হয়। সিরিজে পাকিস্তান ৩–০ ব্যবধানে জয়ী হয়।  দলীয় সদস্য  হাশমতউল্লাহ শাহিদি (অধি.)  আজমতউল্লাহ ওমরজাই  আবদুর রহমান রহমানি  ইকরাম আলিখিল (উই.)  ইব্রাহিম জাদরান  ওয়াফাদার মোমন্দ  গুলবাদিন নাইব  নাজিবুল্লাহ জাদরান  নুর আহমদ  ফজলুল হক ফারুকি  মুজিব উর রহমান  মোহাম্মদ নবি  মোহাম্মদ সলিম  রহমত শাহ  রহমানউল্লাহ গুরবাজ (উই.)  রাশিদ খান  রিয়াজ হাসান  শাহিদউল্লাহ কামাল বাবর আজম (অধি.)  শাদাব খান (সহ-অধি.)  আবদুল্লাহ শফিক  ইফতিখার আহমেদ  ইমাম-উল-হক  উসামা মির  তৈয়ব তাহির  নাসিম শাহ  ফখর জামান  ফাহিম আশরাফ  মোহাম্মদ ওয়াসিম  মোহাম্মদ নওয়াজ  মোহাম্মদ রিজওয়ান (উই.)  মোহাম্মদ হারিস (উই.)  শাহিন শাহ আফ্রিদি  সউদ শাকিল  সালমান আলি আগা  হারিস রউফ আফগানিস্তান দলে প্রাথমিকভাবে রিজার্ভ খেলোয়াড় হিসেবে ফরিদ আহমদ মালিক ও শাহিদউল্লাহ কামালকে রাখা হয়। সিরিজ শুরুর আগে চোটের কারণে নাজিবুল্লাহ জাদরান আফগানিস্তান দল থেকে ছিটকে গেলে শাহিদউল্লাহ কামালকে আফগানিস্তানের মূল দলে যোগ করা হয়। সিরিজের শেষ ম্যাচের আগে আফগানিস্তান দলে গুলবাদিন নাইবকে যোগ করা হয়।  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা বিষয়শ্রেণী:২০২৩-এ আফগান ক্রিকেট বিষয়শ্রেণী:২০২৩-এ পাকিস্তানি ক্রিকেট বিষয়শ্রেণী:আফগানিস্তান ক্রিকেট দলের শ্রীলঙ্কা সফর বিষয়শ্রেণী:পাকিস্তান ক্রিকেট দলের শ্রীলঙ্কা সফর
সিঙ্গাপুর কেবল কার (সিহ ইম রোপওয়ে) হল একটি গন্ডোলা লিফ্ট যা সিঙ্গাপুরের প্রধান দ্বীপের ফেবার পর্বত (ফ্যাবার পিক সিঙ্গাপুর) থেকে কেপেল পোতাশ্রয় জুড়ে সেন্তোসা রিসোর্ট দ্বীপে একটি বায়বীয় সংযোগ প্রদান করে।  ১৯৭৪ সালের ১৫ ফেব্রুয়ারি এটি চালু হয়েছিল। বার্সেলোনার পোর্ট ভেল এরিয়াল ট্রামওয়ের পরে এটি বিশ্বের দ্বিতীয় বায়বীয় রোপওয়ে সিস্টেম যা একটি পোতাশ্রয় পর্যন্ত বিস্তৃত ছিল। যদিও এটি সমুদ্রে বিস্তৃত প্রথম বায়বীয় রোপওয়ে ব্যবস্থা নয়। উদাহরণস্বরূপ, জাপানের আওয়াশিমা কাইজো রোপওয়ে, ১৯৬৪ সালে নির্মিত, যা একটি দ্বীপের একটি ছোট প্রণালী অতিক্রম করে।  এটি একটি প্রধান পর্যটক আকর্ষণ, কারণ ক্যাবল কার থেকে কেন্দ্রীয় ব্যবসায়িক জেলার একটি প্যানোরামিক দৃশ্য দেখা যায়। ২০২০ সালে, একটি রাউন্ড-ট্রিপ টিকিটের দাম প্রাপ্তবয়স্কদের ছিল ৩৫ এবং শিশুদের জন্য ২৫ সিঙ্গাপুর ডলার।  দূর্ঘটনা  ১৯৮৩ সালের ২৯ জানুয়ারি, সন্ধ্যা ৬টার দিকে সিঙ্গাপুর ক্যাবল কার ব্যবস্থায় একটি গুরুতর ঘটনা ঘটে। যখন এনিওয়েটোকের ডেরিক, একটি পানামানিয়ান-নিবন্ধিত তেল রিগ, বায়বীয় রোপওয়ের নিচে দিয়ে যায় এবং জার্ডিন স্টেপ স্টেশন এবং সেন্তোসা স্টেশনের মধ্যে জলপথের উপর প্রসারিত তারের সাথে আঘাত করে। ফলস্বরূপ, দুটি কেবিন  সমুদ্রে ডুবে যায়, এতে সাতজন নিহত হয়। তেলের রিগ কেপেল ওয়ার্ফ থেকে দূরে নিয়ে যাওয়া হচ্ছিল যখন এটি তারের মধ্যে আটকে পড়ে এবং এটি স্ন্যাপ করে। এই ঘটনায় ফেবার পর্বত এবং সেন্তোসার মধ্যে আরও চারটি কেবিনে ১৩ জনকে আটকে গিয়েছিল। ১৯৭৪ সালের ফেব্রুয়ারিতে ক্যাবল কার ব্যবস্থা চালুর পর এটিই প্রথম মৃত্যু বা আঘাতের ঘটনা। এই বিপর্যয়ের কারণে পুরো ব্যবস্থা প্রায় সাত মাস বন্ধ থাকে।  ২০১০ সালে, ২০ জন যাত্রী তাদের কেবিনে ১৫ মিনিটের জন্য আটকা পড়েছিলেন যখন বজ্রপাতের সেন্সরগুলিকে ট্রিগার করে তারের গাড়িগুলিকে হঠাৎ বন্ধ করে দেয়।  ২০১৪ সালে, সেন্তোসাতে একটি নতুন আন্তঃদ্বীপ ক্যাবলওয়ে নির্মাণের কাজ চলাকালীন একটি খালি গাড়ি ভেঙে পড়ে এবং বিধ্বস্ত হয়। এতে কেউ হতাহত হয়নি তবে অন্য ক্যাবল কারে থাকা যাত্রীরা কয়েক ঘন্টা আটকে ছিলেন।  ২০২২ সালের ২৭ জুলাই, ব্যবস্থার ত্রুটির কারণে সেন্তোসা এবং ফেবার পর্বতের মধ্যে ক্যাবল কারগুলিতে ১৮ জন লোক আটকা পড়েছিল।  ব্যবস্থা সিঙ্গাপুর কেবল কার ব্যবস্থায় দুটি স্বাধীন লাইন রয়েছে। ফেবার পর্বত লাইন, সিঙ্গাপুরের প্রধান দ্বীপ এবং সেন্তোসা দ্বীপ জুড়ে ফ্যাবার পর্বত এবং সেন্তোসা স্টেশনগুলির মধ্যে পরিসেবা প্রদান করে; এবং সেন্তোসা লাইন, সেন্তোসা দ্বীপের সিলোসো পয়েন্ট এবং মার্লিয়ন স্টেশনগুলির মধ্যে পরিসেবা প্রদান করে।  এই সিস্টেমটিতে প্রতি লাইনে তিনটি করে মোট ছয়টি স্টেশন রয়েছে।  তথ্যসূত্র  বহিঃসংযোগ  ভিডিও Cable car to Sentosa Video  বিষয়শ্রেণী:সেন্তোসা বিষয়শ্রেণী:বুকিত মেরাহ বিষয়শ্রেণী:গন্ডোলা লিফট বিষয়শ্রেণী:দক্ষিণ দ্বীপপুঞ্জ বিষয়শ্রেণী:সিঙ্গাপুরের পরিবহন ব্যবস্থা বিষয়শ্রেণী:সিঙ্গাপুরের দর্শনীয় স্থান
thumb|250px|পরিবর্তী তড়িৎ প্রবাহ (সবুজ বক্ররেখা)  পরিবর্তী তড়িৎ প্রবাহ, দিকপরিবর্তী তড়িৎ প্রবাহ বা পর্যাবৃত্ত তড়িৎ প্রবাহ () বলতে সেই ধরনের তড়িৎ প্রবাহকে বোঝানো হয় যে তড়িৎ প্রবাহের দিক একটি নির্দিষ্ট পর্যায়কাল পর পর বিপরীতমুখী হয়। এটি একমুখী তড়িৎ প্রবাহ অপেক্ষা ভিন্নধর্মী, যেখানে তড়িৎ প্রবাহ সময়ের সাথে সাথে দিক পরিবর্তন না করে কেবল একটি নির্দিষ্ট দিকেই প্রবাহিত হতে থাকে। পরিবর্তী প্রবাহের ক্ষেত্রে একটি নির্দিষ্ট পর্যায়কালের অর্ধেক সময় তড়িৎ যেদিকে প্রবাহিত হয়, বাকি অর্ধেক সময় ঠিক তার বিপরীত দিকে প্রবাহিত হয়।   বাসাবাড়িতে এবং ব্যবসা প্রতিষ্ঠানে তড়িৎ শক্তি পরিবহনের জন্য পরিবর্তী প্রবাহ বহুল ব্যবহৃত হয়, কারণ এই ধরনের তড়িৎ শক্তি সহজে দূর-দূরান্তে প্রেরণ করা যায় এবং এতে তড়িৎ শক্তির অপচয় কম হয়। এক্ষেত্রে প্রবাহিত তরিৎ শক্তির রূপ সাধারণত সাইন তরঙ্গ ধরনের হয়ে থাকে। এছাড়া বিশেষ ক্ষেত্রে ব্যতিক্রমী ধরনের পরিবর্তী প্রবাহও ব্যবহার করা হয়।   আরও দেখুন  সমক্ষ তড়িৎ   তথ্যসূত্র   বিষয়শ্রেণী:তড়িৎ বিজ্ঞান বিষয়শ্রেণী:পদার্থবিজ্ঞান বিষয়শ্রেণী:তড়িৎ বিষয়শ্রেণী:তড়িৎ প্রকৌশল বিষয়শ্রেণী:তড়িৎ প্রবাহ বিষয়শ্রেণী:বৈদ্যুতিক শক্তি বিষয়শ্রেণী:পরিবর্তী প্রবাহের বৈদ্যুতিক শক্তি
প্রোটেরোজোয়িক () একটি ভূতাত্ত্বিক যুগ যা পৃথিবীর জটিল জীবনের বিস্তারের পূর্বের সময়কে উপস্থাপিত করে। প্রোটেরোজোয়িক শব্দটি গ্রিক থেকে এসেছে এবং এর অর্থ হল "পূর্বের জীবন"। গ্রিক শব্দ "প্রোটেও"-এর অর্থ প্রাক্তন" এবং "জোয়িক" শব্দেরঅর্থ "জীবিত প্রাণী"। প্রোটেরোজোয়িক ইয়ন ২৫০০ মা থেকে ৫৪১ মা (মিলিয়ন বছর আগে) পর্যন্ত প্রসারিত হয়েছে, এবং এটি প্রাক্-ক্যাম্ব্রিয়ান সাপিয়েইনের সবচেয়ে সাম্প্রতিক অংশ। এই যুগকে পৃথিবীর বায়ুমণ্ডলে অক্সিজেনের উপস্থিতি এবং প্রথম জটিল জীবনধারার গঠন (যেমন ট্রিলোবাইট বা কোরাল) এর সময়কাল হিসাবে বর্ণনা করা যেতে পারে। এটি তিনটি ভূতাত্ত্বিক যুগে বিভক্ত (প্রাচীনতম থেকে সর্বনিম্ন পর্যন্ত): প্যালিওপ্রোটেরোজোয়িক, মেসোপ্রোটেরোজোয়িক এবং নেওপ্রোটেরোজোয়িক।   প্যালিওপ্রোটেরোজোয়িকের সময় প্রাচীন বায়ুমন্ডল বর্তমানের অক্সিজেনযুক্ত বায়ুমণ্ডলে রূপান্তরিত হয়েছিল। বেশ কয়েকটি হিমবাহ, যা  নেওপ্রোটেরোজোয়িক যুগের শুরুর দিকে ক্রায়োজেনীয় সময়ে পৃথিবীকে সম্পূর্ণ ভাবে বরফে আবরিত করেছিল এবং এডিয়াকয়ারিয়ান যুগে (৬৩৫ থেকে ৫৪১ মা) প্রচুর পরিমাণে নরম-শরীরের বহুকোষী জীবের বিবর্তন দ্বারা চিহ্নিত এবং পৃথিবীতে জীবনের প্রথম জীবাশ্মের প্রমাণ পাওয়া যায়।  প্রোটেরোজোয়িক রেকর্ড প্রোটেরোজোয়িক ইয়ন এর ভূতাত্ত্বিক রেকর্ড পূর্ববর্তী আর্কিয়ান ইনের চেয়ে আরও বেশি। আর্কিয়ন যুগে গভীর জলের  বিপরীতে প্রোটেরোজোয়িক যুগের অগভীর এপিকন্টিনেন্টাল সমুদ্র মধ্যে রয়েছে অতিরিক্ত বৈশিষ্ট্যের উপস্থিত। উপরন্তু, আর্কিয়ন যুগের থেকে প্রোটেরোজোয়িক যুগের পাথরের অনেক কম রূপান্তরের ঘটনা দেখা যায় এবং অনেক ক্ষেত্রে অবিকৃত পাথর দেখা যায়। এই পাথরগুলির গবেষণা থেকে দেখাগেছে যে প্রোটেরোজোয়িক ইয়নে বিশাল মহাদেশীয় সংমিশ্রণটি অব্যাহত রেখেছিল যা আর্কিয়ন ইয়নের শেষে শুরু হয়েছিল। এছাড়াও প্রোটেরোজোয়িক ইয়ন নির্দিষ্ট মহাদেশীয় চক্র এবং সম্পূর্ণরূপে আধুনিক পর্বতের গঠন বা সৃষ্টির কার্যকলাপের (অরণ্য) বৈশিষ্ট্যযুক্ত।  জীবন   প্রথম উন্নত একক কোষী, ইউক্যারিয়োটস এবং বহু-কোষী জীবন, ফ্রান্সভিলিয়ান শ্রেনির জীবাশ্ম, সেই সময়ে প্রায় মুক্ত অক্সিজেন সংগ্রহের সাথে মিলছে।  অক্সিডাইজড নাইট্রেটগুলির বৃদ্ধিকে ইউক্যারিয়োটস ব্যবহার করে সায়নব্যবটেরিয়ার বিরোধিতা করতে। প্রোটেরোজোয়িকের সময় মাটোকন্ড্রিয়া (প্রায় সব ইউক্যারিয়োটস পাওয়া যায়) এবং ক্লোরোপ্লাস্টের মধ্যে পাওয়া যায় প্রথম সিম্বিয়ানিক সম্পর্ক (গাছপালা এবং কিছু প্রোটিস্ট শুধুমাত্র) এবং তাদের বিবর্তন হয়েছে।  ইউক্যারিয়োটিক গ্লিটমার্কেস উদ্ভিদ সায়ানব্যাকটেরিয়ার সম্প্রসারণ না করে বেঁচে থাকতে পাড়ে না। আসলে, প্রায় ১২০০ মিলিয়ন বছর আগে প্রোটেরোজোয়িকের সময় স্ট্রোমোলোইট তাদের সর্বশ্রেষ্ঠ প্রাচুর্য এবং বৈচিত্র্য পৌঁছেছিল।  ঐতিহাসিক ভাবে ক্রিস্টোজোয়িক এবং ফ্রেনেরোজোয়িক ইনের মধ্যে সীমানাটি ক্যামব্রিয়ান সময়কালের মধ্যে স্থাপন করা হয়েছিল যখন ত্রিবলবত ও আর্কিওসিথেডসহ পশুদের প্রথম জীবাশ্ম আবির্ভূত হয়েছিল। বিংশ শতাব্দীর দ্বিতীয়ার্ধে প্রোটেরোজোয়িক যুগের পাথরগুলিতে বেশ কিছু জীবাশ্ম পাওয়া যায়, কিন্তু প্রোটেরোজোয়িকের উপরের সীমানাটি ক্যামব্রিয়ান সময়কালের মধ্যে স্থির থাকে, যা বর্তমান সময়ের থেকে ৫৪১ মিলিয়ন বছর পূর্বে অবস্থিত।  তথ্যসূত্র  বহিঃসংযোগ  বিষয়শ্রেণী:পৃথিবীর ভূতাত্ত্বিক ইতিহাস
বাঙ্গুরা () ভারতের ওড়িশা রাজ্যের কেন্দুঝার জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বাঙ্গুরা শহরের জনসংখ্যা হল ৫১৬৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে বাঙ্গুরা এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
জীবাণুনাশক বলতে এমন কিছু সক্রিয় রাসায়নিক পদার্থকে বোঝায় যেগুলি বিভিন্ন অণুজীবকে বিনষ্ট করতে পারে। বিভিন্ন দ্রব্য যেমন রঙ, উজ্জ্বল প্রলেপ বা বার্নিশ, পরিষ্কারক দ্রব্য, শ্যাম্পু, প্রসাধনী দ্রব্য, ইত্যাদিতে জীবাণুনাশক পদার্থ আবশ্যকীয় উপাদান হিসেবে বিরাজ করে (তথাকথিত "সংরক্ষক") যা ঐসব দ্রব্যের কার্যকরী আয়ু বৃদ্ধি করে এবং উন্নত মান বজায় রাখে।  কিছু কিছু জীবাণুনাশক যৌগ ঔষধ হিসেবে যোনিপথে বা পায়ুপথে প্রয়োগ করা হয়, যা মানুষকে যৌন রোগ সংক্রমণের হাত থেকে প্রতিরক্ষা প্রদান করে (যাদের মধ্যে এইডস উল্লেখ্য)। thumb|left|হেক্সাক্লোরোফেনল  জীবাণুনাশকগুলিকে বেশ কয়েকটি শ্রেণিতে ভাগ করা যায়। এগুলি হল:   ভাইরাসনাশক - ভাইরাসের ডিএনএ বা পৃষ্ঠতলীয় প্রোটিনের ক্ষতিসাধন করে এগুলির সংক্রমণ ক্ষমতা বিনষ্ট করে দেয়।  ব্যাকটেরিয়ানাশক  ছত্রাকনাশক  শৈবালনাশক  জীবাণুনাশক পদার্থগুলি জীবাণু জড়কারক পদার্থগুলির সাথে একত্রে মিলে জীবাণু নিরোধক শ্রেণির পদার্থগুলি গঠন করেছে। জীবাণুনাশকগুলি আবার জীবনাশক নামক বৃহত্তর একটি শ্রেণির অন্তর্ভুক্ত।  তথ্যসূত্র  বিষয়শ্রেণী:ঔষধের শ্রেণি বিষয়শ্রেণী:অণুজীববিজ্ঞান বিষয়শ্রেণী:বালাইনাশক বিষয়শ্রেণী:চিকিৎসা স্বাস্থ্যবিধি
হ্যাপি বার্থডে টু ইউ কোন ব্যক্তির জন্মদিন উদযাপনে প্রচলিত একটি গান। এ গানটি সংক্ষেপে হ্যাপি বার্থডে নামে বহুল প্রচলিত। ১৯৯৮ সালে গিনেস বুক অব ওয়ার্ল্ডস রেকর্ডসের তথ্য মোতাবেক জানা যায়, ফর হি’জ এ জোলি গুড ফেলো গানের পর এ গানটি ইংরেজি ভাষায় সর্বাধিক স্বীকৃত গানরূপে বিবেচিত হয়ে আসছে। বিশ্বব্যাপী কমপক্ষে ১৮টি ভাষায় এ গানের কথা অনূদিত হয়েছে।, p. 17   ইতিহাস  গুড মর্নিং টু অল শিরোনামীয় গান থেকে হ্যাপি বার্থডে টু ইউ গানে সুর আরোপ হয়েছে। ১৮৯৩ সালে মার্কিন যুক্তরাষ্ট্রের দুই বোন - প্যাটি হিল ও মিলড্রেড জে হিল এ গানটিতে সুরটি প্রয়োগ করেছিলেন।Originally published in Song Stories for the Kindergarten (Chicago: Clayton E. Summy Co., 1896), as cited by Snyder, Agnes. Dauntless Women in Childhood Education, 1856–1931. 1972. Washington, D.C.: Association for Childhood Education International. p. 244. কিন্তু দাবী করা হয় যে, বোনদ্বয় সুরটি নিজেরাই তৈরি করেছিলেন।Masnick, Mike. "Lawsuit Filed to Prove Happy Birthday Is in The Public Domain; Demands Warner Pay Back Millions of License Fees", Techdirt.com, June 13, 2013 বিংশ শতাব্দীতেও সুরটি হ্যাপি বার্থ ডে টু ইউ গানের চেয়ে অধিক পরিচিতি পায়। মিলড্রেড গানের সুর করেন ও প্যাটি গানের কথাগুলো লিখেন। প্যাটি কেনটাকি’র লুইসভিল এলাকার লুইসভিল এক্সপারিমেন্টাল কিন্ডারগার্টেন স্কুলের অধ্যক্ষ ছিলেন ও বিভিন্ন ধরনের শিক্ষাপদ্ধতির প্রচলন ঘটিয়েছিলেন। এ কিন্ডারগার্টেনটিতে আধুনিক শিক্ষা পদ্ধতির জন্য পরিচিত ছিল। ১৮৯৩ সালে শিকাগো বিশ্ব মেলায় দুই বোনসহ কিন্ডারগার্টেনকে সম্মানিত করা হয়েছিল।Snyder, Agnes. Dauntless Women in Childhood Education, 1856-1931. 1972. Washington, D.C.: Association for Childhood Education International. p. 233-270. তবে হিল তাঁর বোনের জন্যেই অধিক পরিচিতি পেয়েছেন। অন্যদিকে মিলড্রেড পিয়ানোবাদক ও সুরকার ছিলেন।   তথ্যসূত্র    বহিঃসংযোগ   "Copyright and the World's Most Popular Song" is a very thorough history and copyright analysis by Robert Brauneis, Associate Professor of Law at George Washington University Law School  The research paper itself  Appendices, Documents and Sound Recordings, material relating to the research    The original edition of Song Stories For The Kindergarten in PDF (public domain). It contains the song "Good morning to you".  The Happy Birthday Song and The Little Loomhouse    Bosko's Party on YouTube.  in 2013  বিষয়শ্রেণী:জন্মদিন বিষয়শ্রেণী:লোকগীতি বিষয়শ্রেণী:১৯১২-এর গান বিষয়শ্রেণী:আমেরিকান গান বিষয়শ্রেণী:কপিরাইট লঙ্ঘন বিষয়শ্রেণী:মার্কিন লোক গান
হাতীবান্ধা ইউনিয়ন বাংলাদেশের ময়মনসিংহ বিভাগের শেরপুর জেলার ঝিনাইগাতী উপজেলার অন্তর্গত একটি।   অবস্থান ও সীমানা    ইতিহাস    প্রশাসনিক এলাকা  গ্রাম সমূহ-  পুরুষ উত্তম খিলা  হাতীবান্ধা মধ্য পাড়া  হাতীবান্ধা পূর্ব পাড়া  হাতীবান্ধা মুনাকুষা  হাতীবান্ধা চক পাড়া  হাতীবান্ধা কয়পত পাড়া  ঘাগড়া প্রধান পাড়া  ঘাগড়া কামার পাড়া  ঘাগড়া টাঙ্গারী পাড়া  ঘাগড়া মারুয়া পাড়া  ঘাগড়া সরকার পাড়া  ঘাগড়া মোল্লা পাড়া  ঘাগড়া পুটল পাড়া  ঘাগড়া কবিরাজ পাড়া  ঘাগড়া মন্ডল পাড়া  ঘাগড়া দর্জি পাড়া  ঘাগড়া দরগাহ পাড়া  চক ঘাগড়া  ঘাগড়া খামার পাড়া  ঘাগড়া কোনা পাড়া  ঘাগড়া দক্ষিণ পাড়া  ঘাগড়া সোনার পাড়া  ঘাগড়া মালী পাড়া  ঘাগড়া লস্কর খাঁন বাড়ী  লয়খা  পশ্চিম বেলতৈল ঠাকুর পাড়া মীর পাড়া পাগলার পাড়   আয়তন ও জনসংখ্যা    শিক্ষা  শিক্ষার হার : ৪৪%।  শিক্ষা প্রতিষ্ঠান   দর্শনীয় স্থান    লয়খা জামে মসজিদ  ঘাগড়া দরগাহ পাড়া বুড়া পীরের মাজার   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান-মোঃ নুরল আমীন দোলা +চেয়ারম্যানগণের তালিকাক্রমিকনামমেয়াদ০১০২০৩০৪সেকান্দর আলী০৫মোঃ শামচুল হক০৬মোঃ শামচুল হক০৭মোঃ নাছির উদ্দিন০৮মোঃ নুরল আমীন দোলা   আরও দেখুন  +সাংস্কৃতিক সংগঠন: ০১ ত্রিপুল স্টার তরুণ সংঘ হাতীবান্ধা ০২  দিন মনি খেলাঘর আসর, ঘাগড়া তেতুলতলা বাজার  +হাটবাজার সমূহ: ০১  পাগলার মুখ বাজার, ০২  ঘাগড়া তেতুল তলা বাজার ০৩  ফরজ উদ্দিন বাজার ০৪   লয়খা বাজার   তথ্যসূত্র   বিষয়শ্রেণী:ঝিনাইগাতী উপজেলার ইউনিয়ন